Merindad de Montija

Merindad de Montija [merinDAD demonTIĥa] estas municipo en la nordo de la provinco Burgoso, en la regiono Kastilio-Leono, Hispanio. Ĝi apartenas al la komarko Las Merindades. La loknomo Merindad estas komprenebla etimologie kiel historia termino por komunumara tipo. Ties ĉefurbo estas Villasante kaj la municipo estas formata de dek ok submunicipoj, nome la jenaj: Agüera, Baranda, Bárcena de Pienza, Barcenillas del Rivero, Bercedo, Cuestahedo, Gayangos, Edesa, Loma de Montija, Montecillo, Noceco, Quintanahedo, Quintanilla de Pienza, Quintanilla Sopeña, Revilla de Pienza, San Pelayo, Villalázara kaj Villasante.

Krome ĝi enhavas tri jenajn loĝlokajn kvartalojn: nome El Crucero de Montija, El Ribero kaj Villasorda.

Geografio
eta|maldekstre|240px|Baranda.
eta|maldekstre|240px|Preĝejo de Baranda.
eta|maldekstre|240px|Lageto de Bárcena de Pienza.
eta|maldekstre|240px|Interno de la romanika ermitejo de Bárcena de Pienza.
Ĝia municipa teritorio okupas totalan areon de 100,07 km² kaj laŭ la demografia informo de la municipa censo fare de la INE en 2021, ĝi havis 730 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono. Ĝi distas 97 km de Burgoso, provinca ĉefurbo, kaj 65 km de Bilbao.

Historio
La areo apartenis unue al la Regno Kastilio. En Mezepoko okazis reloĝado. 

Aktualo
Tradiciaj enspezofontoj estis agrikulturo (cerealoj, forstado) kaj brutobredado (bovoj, ŝafoj kaj ĉevaloj). Lastatempe funkciado de servoj plej ekgravis, kune kun kultura kaj rura turismo, ekzemple piedirado tra naturaj lokoj. 

Inter vidindaĵoj menciindas la tur-palaco de Alvarado de la 16-a jarcento, en El Ribero; rokoj de Villasante kaj Bercedo; preĝejoj, inter kiuj la romanika ermitejo de Bárcena de Pienza kaj la romanika preĝejo de Bercedo; blazondomoj; lagetoj de Bárcena kaj de Gayangos (ĉiuj en la sama malsekejo); kaj kverkejo de Villasante.

 Vidu ankaŭ 
 Municipoj de la provinco Burgoso
 Bercedo-Montija (stacidomo)

Notoj


Kategorio:Municipoj de provinco Burgoso